Държавен вестник, бр. 26, 2025 г., стр. 69

БРОЙ  26	
Д Ъ Р Ж А В Е Н  В Е С Т Н И К 	
СТР.  69   
депозитни сметки по чл. 154, ал. 20 от Закона за 
публичните финанси, включително и за целите 
на предоставяне на гаранции в изпълнение на 
финансови инструменти, управлявани от фонда.
Чл. 108. Министерският съвет може да одо­
брява допълнителни разходи/трансфери и/или 
увеличение на показателите по чл. 86, ал. 2, 
т. 5 и 6 от Закона за публичните финанси за 
бюджетите на първостепенните разпоредители 
с бюджет за сметка на икономии на разходи и/
или трансфери по бюджетите на други първосте­
пенни разпоредители с бюджет по държавния 
бюджет за подготовката и произвеждането на 
избори съгласно Изборния кодекс, за финан­
сиране на дейности по оказване на незабавна 
хуманитарна помощ на живеещите в Украйна 
български граждани и българи с украинско 
гражданство, включително при необходимост 
от евакуация, за предоставяне на хуманитарна 
помощ за Украйна, както и за извършване на 
разходи за справяне с последствията от воен­
ните действия срещу Украйна.
Чл. 109. Министерският съвет да разработи 
Национална програма за енергийна ефектив­
ност на многофамилните жилищни сгради за 
периода 2025 – 2029 г., с прогнозен ресурс за 
целия период 2,5 млрд. лв.
Чл. 110. (1) Определя Програма за при­
оритетни стратегически инвестиционни про­
екти с национално финансиране за периода 
2025 – 2028 г. с отговорни институции съгласно 
приложение № 2, раздел I.
(2) Определя списък с резервни стратегически 
инвестиционни проекти с национално финан­
сиране за периода 2025 – 2028 г. с отговорни 
институции съгласно приложение № 2, раздел II.
(3) Средствата за капиталови разходи през 
2025 г. за финансово обезпечаване на приори­
тетните стратегически инвестиционни проекти с 
национално финансиране по ал. 1 са предвидени 
в рамките на утвърдените с този закон капита­
лови разходи по бюджетите на първостепенните 
разпоредители с бюджет за 2025 г.
(4) Средствата за капиталови разходи през 
2025 г. за финансово обезпечаване на приори­
тетните стратегически инвестиционни проекти 
с национално финансиране не може да бъдат 
разходвани за други цели, с изключение на 
разходи за издръжка, свързани със съответния 
проект.
(5) Допуска се преразпределение на сумите 
между проектите по ал. 1 в рамките на раз­
ходите по ал. 3 на съответния първостепенен 
разпоредител с бюджет, като при необходимост 
се извършват съответните промени по реда на 
Закона за публичните финанси. 
(6) В рамките на разходите по ал. 3 се до­
пуска разплащане на задължения за капиталови 
разходи от минали години или извършване на 
капиталови разходи в условия на аварийност 
и спешност.
 (7) С възстановените по чл. 94, ал. 1 и 2 
средства може да се финансират проекти по 
ал. 1 и 2, като при необходимост се извършват 
съответните промени по реда на Закона за 
публичните финанси.
Чл. 111. Икономии от капиталовите разходи, 
утвърдени по чл. 5, 6 и 8 – 49, с изключение 
на случаите по чл. 110, ал. 4, може да бъдат 
използвани единствено за текущ ремонт не 
по-рано от 30 септември 2025 г.
Чл. 112. (1) В рамките на разчетените ка­
питалови разходи по бюджетите си за 2025 г. 
първостепенните разпоредители с бюджет по 
чл. 2 – 49 приоритетно разплащат задължения за 
капиталови разходи по инвестиционни проекти 
от минали години, в т.ч. по проекти, свързани 
с административната дейност, и по проекти в 
областта на електронното управление, инфор­
мационните и комуникационните технологии.
(2) Ангажименти за разходи за стратегиче­
ските инвестиционни проекти по приложение 
№ 2, раздел I  се поемат в рамките на разче­
тените капиталови разходи в средносрочната 
бюджетна прогноза за съответния първостепенен 
разпоредител с бюджет за периода 2025 – 2028 г.
Чл. 113. (1) Министърът на регионалното 
развитие и благоустройството сключва с кмето­
вете на общините споразумения за реализиране 
на Инвестиционна програма за общински проек­
ти, включително за проекти, които се възлагат и 
изпълняват от кметовете на райони в градовете 
с районно деление, със срок на изпълнение и 
въвеждане в експлоатация до 30 юни 2027 г., 
за финансиране на проектиране, строителство, 
основен ремонт и реконструкция на:
1. нови и съществуващи улици и тротоари 
и съоръженията и принадлежностите към тях;
2. нови и съществуващи общински пътища 
и съоръженията и принадлежностите към тях;
3. водоснабдителни и канализационни сис­
теми и съоръжения, представляващи публична 
общинска собственост;
4. сгради, публична общинска собственост, 
в които се предоставят обществени услуги, в 
т. ч. такива, в които се осъществяват дейности в 
областта на културата, с изключение на обекти, 
представляващи недвижими културни ценности;
5. обекти на общинската спортна инфра­
структура;
6. благоустройствени строежи и дейности в 
населените места, в т. ч. площади, пешеходни 
и велосипедни алеи и зони, обществени пар­
кинги, озеленени площи за широко обществено 
ползване и гробищни паркове.
(2) Споразуменията по ал. 1 се сключват и 
финансирането на проектите се извършва при 
условие, че за съответния проект е налице:
1. при проекти с предмет инвестиционно 
проектиране – валидна виза за проектиране или 
становище на главния архитект на община с 
подробно описание на инвестиционното наме­
рение, когато за извършване на проектирането 
не се изисква виза за проектиране съгласно 
Закона за устройство на територията;
2. при проекти с предмет строителство, 
основен ремонт или реконструкция: